**Vedtægter for Løjt Højskoleforening**

**§ 1: Foreningens navn**

Foreningens navn er Løjt Højskoleforening

**§ 2: Foreningens formål:**

Foreningens formål er at oplyse og styrke det folkelige fællesskab i Løjt og omegn

* ved at belyse etiske, litterære, historiske, samfundsmæssige, musiske og kreative emner
* ved at være igangsættende og debatskabende
* ved at turde udfordre hinanden på vore synspunkter

**§ 3: Foreningens øverste myndighed er generalforsamlingen, som vælger en bestyrelse på 7 medlemmer samt 2 suppleanter**

Den årlige generalforsamling afholdes primo juni og indkaldes med mindst 14 dages varsel og med angivelse af dagsorden, der bl.a. omfatter:

1. Valg af dirigent
2. Formandens beretning
3. Fremlæggelse af regnskab for regnskabsåret 1. juni – 31.maj
4. Fastsættelse af kontingent
5. Godkendelse af budget for regnskabsåret 1. juni – 31. maj
6. Indkomne forslag – skal være formanden i hænde senest 7 dage før generalforsamlingen
7. Valg af bestyrelse. Valget gælder for 2 år ad gangen, således at der vælges tre medlemmer i lige år og fire i ulige år. Bestyrelsen konstituerer sig ved årligt valg af formand, næstformand og kasserer
8. Valg af suppleanter. Valget gælder for et år ad gangen. Dersom en suppleant afløser et bestyrelsesmedlem på grund dettes udtræden, indgår suppleanten i dette medlems valgturnus. Desuden vælges en revisor for 2 år ad gangen. Valg af bestyrelsen og suppleanter foregår skriftligt efter indkomne forslag
9. Eventuelt

**§ 4: Ekstraordinær generalforsamling**

Indkaldes med mindst 2 ugers varsel af formanden efter bestyrelsens beslutning. Dagsorden angives

**§ 5: Opløsning af foreningen**

Opløsning kan finde sted, når to tredjedele af de fremmødte medlemmer stemmer for et forslag om ophør

**§ 6: Ved opløsning**

Ved opløsning tilfalder foreningens aktiver Løjt Forsamlings- og Kulturhus

Således vedtaget ved generalforsamlingen den 3. juni 2021

Dirigent Formand for bestyrelsen